****

**REPUBLIKA E SHQIPËRISË**

**Kuvendi**

**P R O J E K T L I GJ**

**Nr.\_\_\_\_\_/2022**

**PËR**

**NJË SHTESË NË LIGJIN NR.10383, DATË 24.2.2011, “PËR SIGURIMIN E DETYRUESHËM TË KUJDESIT SHËNDETËSOR NË REPUBLIKËN E SHQIPËRISË”, TË NDRYSHUAR**

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

**Neni 1**

Në ligjin nr.10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, pas shkronjës “ë”, të pikës 2, të nenit 5, shtohet shkronja “f”, me këtë përmbajtje:

“f) gratë e papuna, me tre apo më shumë fëmijë të moshës deri në 18 vjeç, ku njëri prej fëmijëve është nën moshën 5 vjeç dhe familja ka të ardhura nën 100 mijë lekë në muaj, për periudhën e kujdesit ndaj fëmijës deri në moshën 5-vjeçare.”.

**Neni 2**

Ky ligj hyn në fuqi 15 pas botimit në “Fletoren zyrtare” dhe i shtrin efektet nga data 1 janar 2023.

**K R Y E T A R I**

 **LINDITA NIKOLLA**